अपने जन्मदिन या खास अवसरों पर उन्हें अपने यहां आमंत्रित करें. ईद, होली, दीपावली, क्रिसमस आदि त्योहारों पर उन्हें बधाई दें. नए स्कूल में दोस्त बनाने के लिए जरूरी है कि आप विभिन्न ऐक्टिविटीज में हिस्सा लें. इस से आप को एकदूसरे के साथ ज्यादा समय बिताने का मौका मिलेगा. एनसीसी और एनएसएस ऐसे माध्यम हैं जिन से जुड़ने पर नए स्कूल में नए दोस्त बनाना आसान हो जाता है, क्योंकि ये दोनों ही संगठन सामूहिक भावना पर आधारित होते हैं. इन में एकसाथ काम करने का अवसर मिलता है. जब कभी इन के शिविर आयोजित हों, उन में अवश्य भाग लें. इन शिविरों में साथ समय बिताने से दोस्ती में मजबूती आती है. इसी प्रकार स्कूल की खेल गतिविधियों में भाग लें. इस से आप को नए दोस्त बनाने के भरपूर अवसर मिलेंगे.